CELEX: 62011TN0495
Language: el
Date: 2011-09-19 00:00:00
Title: Υπόθεση T-495/11: Προσφυγή της 19ης Σεπτεμβρίου 2011 — Streng κατά ΓΕΕΑ — Gismondi (PARAMETRICA)

26.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/37
            
         Προσφυγή της 19ης Σεπτεμβρίου 2011 — Streng κατά ΓΕΕΑ — Gismondi (PARAMETRICA)
   (Υπόθεση T-495/11)
   2011/C 347/67
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγων: Michael Streng (Erding, Γερμανία) (εκπρόσωπος: A. Pappert, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Fulvio Gismondi (Ρώμη, Ιταλία)
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 19ης Ιουλίου 2011, επί της υποθέσεως R 1348/2010-4, και να αναπέμψει την υπόθεση στο τέταρτο τμήμα προσφυγών του ΓΕΕΑ, καθώς και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   
      Αιτών την καταχώριση του κοινοτικού σήματος: Ο αντίδικος ενώπιον του τμήματος προσφυγών
   
      Σήμα προς καταχώριση: Το λεκτικό σήμα «PARAMETRICA», για υπηρεσίες των κλάσεων 36 και 42 — Αίτηση καταχωρίσεως κοινοτικού σήματος αριθ. 6048433
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Ο προσφεύγων
   
      Αντιταχθέν σήμα ή σημείο: Το υπ’ αριθ. 30311096 γερμανικό λεκτικό σήμα «parameta», για υπηρεσίες των κλάσεων 35, 38, 41 και 42
   
      Απόφαση του τμήματος ανακοπών: Δέχθηκε την ανακοπή στο σύνολό της
   
      Απόφαση του τμήματος προσφυγών: ακύρωση της αποφάσεως του τμήματος ανακοπών και απόρριψη της ανακοπής
   
      Προβαλλόμενοι λόγοι: Παράβαση του κανόνα 19, παράγραφοι 2 και 3, σε συνδυασμό με τον κανόνα 98, παράγραφος 1, του κανονισμού (ΕΚ) 2868/95 του Συμβουλίου, καθόσον το τμήμα προσφυγών έκρινε πεπλανημένα ότι τα προσκομισθέντα έγγραφα με κωδικούς WIPO INID δεν είχαν συνταχθεί στη γλώσσα διαδικασίας και/ή λαμβανόμενα υπόψη από κοινού με την προσκομισθείσα μετάφραση της διατάξεως της 3ης Νοεμβρίου 2008 δεν αποτελούν «μετάφραση» κατά την έννοια του κανόνα 98, παράγραφος 1, του εν λόγω κανονισμού.